Diari Oficial de la Generalitat Valenciana


Sumari del DOGV 7535, del 28-05-2015 (2015/4810)

Resolució de 7 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a l'ampliació de l'oferta assistencial en les activitats de cirurgia cardíaca i de banc de teixits - establiment de teixits per a cèl·lules reproductores (banc d'embrions, banc de semen, recuperació de oòcits) de la Clínica Vistahermosa, SA.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7535

Data del DOGV
:   28-05-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/4810


Organisme emissor
:   Conselleria de Sanitat

Tipus de document
:   Resolució

Resolució de 7 de maig de 2015, de la Direcció General d'Ordenació, Avaluació, Investigació, Qualitat i Atenció al Pacient, per la qual se sotmet a informació pública l'expedient d'autorització sanitària per a l'ampliació de l'oferta assistencial en les activitats de cirurgia cardíaca i de banc de teixits - establiment de teixits per a cèl·lules reproductores (banc d'embrions, banc de semen, recuperació de oòcits) de la Clínica Vistahermosa, SA. [2015/4810]  
En esta Direcció General d'Ordenació, Avaluació, Investigació, Qualitat i Atenció al Pacient de la Conselleria de Sanitat de la Generalitat Valenciana, s'instruïx, a partir de la sol·licitud de José Fernando Marín Santana, en representació de la Clínica Vistahermosa, SA, l'expedient d'ampliació de l'oferta assistencial d'un centre sanitari amb internament que consistix en: ampliació d'activitats sanitàries de cirurgia cardíaca i de banc de teixits, i establiment de teixits per a cèl·lules reproductores (banc d'embrions, banc de semen, recuperació d'oòcits), del centre denominat Clínica Vistahermosa, situat a l'avinguda de Dénia, 103, 03959, d'Alacant, inscrit en el Registre Autonòmic de Centres, Servicis i Establiments Sanitaris amb el número 1503.  
  
D'acord amb el que preveuen el Decret 157/2014, de 3 d'octubre, del Consell, que establix les autoritzacions sanitàries i actualitza, crea i organitza els registres d'ordenació sanitària de la Conselleria de Sanitat, l'Orde de 18 d'abril de 2005, de la Conselleria de Sanitat, per la qual regula els procediments d'autorització sanitària de centres i servicis sanitaris en l'àmbit territorial de la Comunitat Valenciana, el Reial Decret Llei 9/2014, de 4 de juliol, que establix les normes de qualitat i seguretat per a la donació, l'obtenció, l'avaluació, el processament, la preservació, l'emmagatzematge i la distribució de cèl·lules i teixits humans i aprova les normes de coordinació i funcionament per a usar-ne en humans, l'Orde de 26 de febrer de 2008 de la Conselleria de Sanitat, en relació amb el que disposa el Decret 4/2014, de 3 de gener, del Consell, que aprova el Reglament orgànic i funcional de la Conselleria de Sanitat, resolc:  
  
Sotmetre l'expedient a informació pública per un termini de 20 dies, a fi que totes les persones que hi estiguen interessades puguen examinar l'expedient i formular les observacions que estimen oportunes dins del termini, que comença a comptar l'endemà de la publicació d'esta resolució.  
L'expedient es troba en el Servici d'Acreditació, Autorització i Registre de Centres, Servicis i Establiments Sanitaris de la Direcció General d'Ordenació, Avaluació, Investigació, Qualitat i Atenció al Pacient d'esta conselleria, situat a València, al carrer del Misser Mascó, 31, on les persones interessades poden examinar-lo. Les al·legacions s'han de presentar-se per escrit en estes dependències de la Conselleria de Sanitat o en qualsevol òrgan administratiu dels que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener.  
  
València, 7 de maig de 2015.- La directora general d'Ordenació, Avaluació, Investigació, Qualitat i Atenció al Pacient: Teresa de Rojas Galiana.